hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ja hu en hu zh hu en hu hu hu hu hu hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Brit Független Filmdíjak: a Lady Macbeth 15 jelöléssel az élen
Írta: MoziNéző | 2017,nov,1 | Filmhírek | 0 |
Közzétették a 2017-es Brit Független Filmdíj (BIFA) jelöltjeit. William Oldroyd kosztümös drámája, a Lady Macbeth 15 jelöléssel az élen jár, esélyes a legjobb film, a legjobb rendező és forgatókönyv díjakra.
A magyarhangya forgalmazásában szeptember 28-án a hazai mozikban is bemutatott Lady Macbeth a vidéki Angliában játszódik, 1865-ben. Az ifjú Katherine fuldoklik szerelem nélkül kötött házasságában, nála jóval korosabb, megkeseredett férje és annak rideg családja nyomása alatt. Amikor szenvedélyes viszonyt kezd férje birtokának egy szolgájával, olyan elementáris erő szabadul fel benne, hogy többé semmi nem állhat útjába. A Lady Macbeth egy gyönyörű, határozott és könyörtelen fiatal nő tragikus portréja, aki egy férfiak által dominált világban saját kezébe veszi a sorsát.
Nyikolaj Leszkov 1865-ben írt kisregénye, a Kisvárosi Lady Macbeth több adaptációt is megért már: Sosztakovics operát írt belőle, Andrzej Wajda megfilmesítette, a budapesti Katona József Színház pedig Fullajtár Andrea címszereplésével mutatta be 1998-ban. A színházi rendező William Oldroyd debütáló játékfilmje és a főszerepben látható ifjú tehetség, Florence Pugh számos díjat nyert el és a kritikusok elismerését is kivívta.
A film a következő kategóriákban kapott nevezést a Brit Független Filmdíjra:
A legjobb brit független film
A legjobb rendező: William Oldroyd
A legjobb forgatókönyv: Alice Birch
A legjobb színésznő: Florence Pugh
A legjobb női mellékszereplő: Naomi Ackie
A legígéretesebb kezdő színészi alakítás: Naomi Ackie és Cosmo Jarvis
Douglas Hickox Díj (a legjobb debütáló rendezőnek): William Oldroyd
A legjobb debütáló forgatókönyvíró: Alice Birch
A legjobb producer: Fodhla Cronin O’Reilly
A legjobb operatőr: Ari Wegner
A legjobb casting: Shaheen Baig
A legjobb kosztüm: Holly Waddington
A legjobb make up & frizura: Sian Wilson
A legjobb látványterv: Jacqueline Abrahams
A Brit Független Filmdíjak nyerteseinek listáját november 23-án teszik közzé, a díjátadó ceremónia december 10-én lesz az Old Billingsgate-ben.
A Lady Macbeth a múlt héten bejelentett European Discovery 2017 – Fipresci-díj nomináltjai között is ott található, és a 15 BIFA-jelölése azt sejteti, hogy az egyik főszereplője lehet az idei filmes díjszezonnak.
A film a budapesti artmozikban látható.
Előző LUX-filmnapok az Uránia Nemzeti Filmszínházban
Következő Liam Neeson új filmje: The Commuter – Nincs kiszállás előzetes
Zombieland: Double Tap ütős előzetese
Elhunyt a Zorba rendezője
The Last Stand poszter
Forog a sci-fi elemekkel dúsított Vándorló levelek c. magyar film
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress